Anibaro įlanka
Anibaro įlanka – įlanka Nauru salos rytuose. Tai viena iš lankomiausių turistinių Nauru vietų. Šalia įlankos driekiasi koralų paplūdimiai. Šalia yra Anibaro apygarda. Paplūdimio ilgis – 2 km, jis tęsiasi nuo Ijuvo iki Menengo viešbučio salos pietuose. 2000 m. čia buvo pastatytas Anibaro uostas. Įlanka yra tarp Ijuvo ir Menengo kyšulių. Susiformavo povandeninio ugnikalnio, esančio po Nauru salos, griūtimi. Nors ši įlanka – viena iš lankomiausių turistinių Nauru vietų, ji gali būti pavojinga dėl dažno bangavimo ir srovių.